CELEX: 32020D0503
Language: fi
Date: 2020-04-03 00:00:00
Title: Komission päätös (EU) 2020/503, annettu 3 päivänä huhtikuuta 2020, päätöksen 2014/312/EU muuttamisesta sinkkioksidia koskevan poikkeuksen laajentamiseksi koskemaan sen käyttöä säilöntäaineiden stabilointiaineena suljetuissa astioissa tapahtuvassa säilönnässä ja sävytyspastojen säilönnässä (tiedoksiannettu numerolla C(2020) 1979) (ETA:n kannalta merkityksellinen teksti)

7.4.2020   
               
               
                  FI
               
               
                  Euroopan unionin virallinen lehti
               
               
                  L 109/14
               
            
         KOMISSION PÄÄTÖS (EU) 2020/503,
         annettu 3 päivänä huhtikuuta 2020,
         päätöksen 2014/312/EU muuttamisesta sinkkioksidia koskevan poikkeuksen laajentamiseksi koskemaan sen käyttöä säilöntäaineiden stabilointiaineena suljetuissa astioissa tapahtuvassa säilönnässä ja sävytyspastojen säilönnässä
         (tiedoksiannettu numerolla C(2020) 1979)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon EU-ympäristömerkistä 25 päivänä marraskuuta 2009 annetun Euroopan parlamentin ja neuvoston asetuksen (EY) N:o 66/2010 (1) ja erityisesti sen 8 artiklan 2 kohdan,
         on kuullut Euroopan unionin ympäristömerkintälautakuntaa,
         sekä katsoo seuraavaa:
         
                     (1)
                  
                  
                     Asetuksen (EY) N:o 66/2010 mukaan EU-ympäristömerkki voidaan myöntää tuotteille, joiden ympäristövaikutukset koko niiden elinkaaren aikana ovat tavanomaista vähäisemmät. Erityiset EU-ympäristömerkin myöntämisperusteet vahvistetaan tuoteryhmittäin.
                  
               
                     (2)
                  
                  
                     Komission päätöksessä 2014/312/EU (2) vahvistetaan myöntämisperusteet sisä- ja ulkomaaleille ja -lakoille sekä tähän liittyvät arviointi- ja todentamisvaatimukset.
                  
               
                     (3)
                  
                  
                     Päätöksen 2014/312/EU lisäyksessä olevan 1 kohdan d alakohdassa vahvistettiin poikkeus, joka koskee sinkkioksidin (ZnO, CAS-numero: 1314-13-2), johon on liitetty vaaralausekkeet H400 (välitön myrkyllisyys vesieliöille, kategoria 1) ja H410 (krooninen myrkyllisyys vesieliöille, kategoria 1), käyttöä sellaisten kuivan maalikalvon säilöntäaineyhdistelmien stabilointiaineena, joissa on oltava sinkkipyritionia (ZPT) tai 1,2-bentsisotiatsol-3(2H)-onia (BIT), enintään 0,05 prosentin pitoisuutena.
                  
               
                     (4)
                  
                  
                     Komission päätöksen 2010/72/EU (3) liitteen mukaisesti BIT:tä ei ole hyväksytty käytettäväksi kuivan maalikalvon säilöntäaineena. Sen vuoksi edellä mainittua 1 kohdan d alakohtaa on muutettava.
                  
               
                     (5)
                  
                  
                     Useat kansalliset toimivaltaiset elimet, jotka myöntävät EU-ympäristömerkkejä, ovat ehdottaneet nykyisen sinkkioksidia koskevan poikkeuksen laajentamista koskemaan sen käyttöä säilöntäaineiden stabilointiaineena myös suljetuissa astioissa tapahtuvassa säilönnässä ja sävytyspastojen säilönnässä.
                  
               
                     (6)
                  
                  
                     Kesäkuun 30 päivänä 2017 tehdyn EU-ympäristömerkin toimivuustarkastuksen (REFIT) johtopäätösten mukaisesti komission yksiköt ja EU:n ympäristömerkintälautakunta ovat arvioineet tämän muutoksen tarkoituksenmukaisuutta, jotta voitaisiin taata järjestelmän laajamittainen käyttöönotto tämän tuoteryhmän osalta. On myös kuultu julkisia sidosryhmiä.
                  
               
                     (7)
                  
                  
                     Tavarantoimittajilta ja maalinvalmistajilta saatujen tietojen mukaan ZnO:ta käytetään stabilointitarkoituksiin maaleissa ja lakoissa yhdessä seuraavien kahden säilöntäaineen kanssa: ZPT ja BIT, joita käytetään torjumaan ei-toivottua mikrobikasvua maaleissa.
                  
               
                     (8)
                  
                  
                     ZnO toimii stabiloivana aineena maaleissa, joissa käytetään säilöntäaineina ZPT:tä ja BIT:tä. ZnO estää ZPT:n taipumusta trans-kelatoitua muiden metalli-ionien, tavallisesti raudan ja kalsiumin, kanssa ja muodostaa värillisiä komplekseja, jotka muuttavat maalin väriä epätoivotulla tavalla. BIT:hen yhdistettynä ZnO estää BIT:tä siirtymästä vesifaasista maalien orgaaniseen faasiin (esimerkiksi sideaine) ja lisää näin sen esiintymistä vesifaasissa, jossa mikrobikasvun riski on suurempi. Ilman ZnO:ta maalin käyttöikä lyhenisi muutamaan viikkoon, ja myös sen varastoimisaika lyhenisi.
                  
               
                     (9)
                  
                  
                     Päätöksen 2014/312/EU mukaan ZPT:tä on sallittua käyttää kolmeen tarkoitukseen eli suljetuissa astioissa käytettävänä säilöntäaineena, sävytyskoneiden säilöntäaineena ja kuivan maalikalvon säilöntäaineena enintään 0,05 prosentin pitoisuutena, ja BIT:tä on sallittua käyttää 0,05 prosentin pitoisuutena käyttövalmiissa lopputuotteessa. Sen vuoksi lienee aiheellista sallia myös stabilointiaineen ZnO käyttö samoihin sovelluksiin.
                  
               
                     (10)
                  
                  
                     Kun ZnO:ta käytetään stabiloimaan säilöntäaineyhdistelmiä suljetuissa astioissa tapahtuvassa säilönnässä ja sävytyspastojen säilönnässä, ympäristövaikutusten odotetaan olevan vähäisemmät kuin silloin, kun sitä käytetään kuivan maalikalvon säilöntäaineyhdistelmissä (joiden osalta on jo myönnetty poikkeus nykyisten kriteerien yhteydessä), sillä ZPT:n tavanomainen määrä ulkomaalin kuivan maalikalvon säilöntätarkoituksessa olisi noin 10 kertaa suurempi kuin määrä, joka tarvitaan suljetuissa astioissa tapahtuvaan sisämaalin säilöntään.
                  
               
                     (11)
                  
                  
                     Valmistajien käyttämissä vaihtoehtoisissa säilöntäaineyhdistelmissä, joissa ei ole tarpeen käyttää stabilointitarkoitukseen ZnO:ta, käytetään pääasiassa MIT:tä (2-metyyli-2H-isotiatsol-3-oni). Komission asetuksen (EU) 2018/1480 (4) 3 artiklan kolmannen kohdan mukaan MIT:lle annetaan 1 päivästä toukokuuta 2020 alkaen muun muassa luokitus ”Skin Sens. 1A” ja vaaralausekekoodi H317 (voi aiheuttaa allergisen ihoreaktion). Tämän vuoksi myös lopullisille maalituotteille, joissa MIT:tä käytetään 15 ppm:n tai sitä suurempana pitoisuutena, annetaan luokitus ”Skin Sens. 1A” ja vaaralausekekoodi H317. Uusimmat tieteelliset tutkimukset osoittavat, ettei MIT ole säilöntäaineena tehokas, jos sitä käytetään alle 15 ppm:n pitoisuuksina.
                  
               
                     (12)
                  
                  
                     Muiksi mahdollisiksi MIT:n korvaaviksi vaihtoehdoiksi katsotaan ZPT, BIT tai niiden yhdistelmät, mutta ne edellyttävät ZnO:n käyttöä sen kaikissa mahdollisissa sovelluksissa.
                  
               
                     (13)
                  
                  
                     Sen vuoksi ei ole teknisesti mahdollista korvata ZnO:ta.
                  
               
                     (14)
                  
                  
                     Sidosryhmien toimittamat tiedot osoittavat, että riittävän stabilointituloksen saavuttamiseksi ZnO:n pitoisuuden on oltava suljetuissa astioissa tapahtuvassa säilönnässä ja sävytteiden säilönnässä enintään 0,030 prosenttia, kun kyse on ZPT:tä sisältävistä säilöntäaineyhdistelmistä, ja 0,010–0,040 prosenttia, kun kyse on BIT:tä sisältävistä säilöntäaineyhdistelmistä.
                  
               
                     (15)
                  
                  
                     Sen vuoksi päätöstä 2014/312/EU olisi muutettava.
                  
               
                     (16)
                  
                  
                     Tässä päätöksessä säädetyt toimenpiteet ovat asetuksen (EY) N:o 66/2010 16 artiklalla perustetun komitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            Ainoa artikla
            Korvataan päätöksen 2014/312/EU lisäyksessä olevassa kohdassa ”1. Väriaineisiin, sidosaineisiin ja lopputuotteeseen lisätyt säilöntäaineet” d alakohta (Säilöntäaineiden stabilointiaineet) seuraavasti:
            
               
                           ”Aineryhmä
                        
                        
                           Rajoituksen ja/tai poikkeuksen soveltamisala
                        
                        
                           Pitoisuusrajat (soveltuessa)
                        
                        
                           Arviointi ja todentaminen
                        
                     
                           d) Säilöntäaineiden stabilointiaineet
                        
                        
                           Sinkkioksidia voi poikkeuksellisesti käyttää stabilointiaineena
                        
                        
                            
                        
                        
                           Todentaminen: Hakijan ja raaka-aineiden toimittajien vakuutukset.”
                        
                     
                           suljetuissa astioissa tapahtuvassa säilönnässä ja sävytyspastojen säilönnässä säilöntäaineyhdistelmissä, joissa on oltava sinkkipyritionia ja joissa on tai ei ole 1,2-bentsisotiatsol-3(2H)-onia (BIT).
                        
                        
                           0,030 %
                        
                     
                           suljetuissa astioissa tapahtuvassa säilönnässä ja sävytyspastojen säilönnässä säilöntäaineyhdistelmissä, joissa on oltava 1,2-bentsisotiatsol-3(2H)-onia (BIT).
                        
                        
                           0,040 %
                        
                     
                           kuivan maalikalvon säilöntäaineyhdistelmissä, joissa on oltava sinkkipyritionia.
                        
                        
                           0,050 %
                        
                     
         
         
            Tämä päätös on osoitettu kaikille jäsenvaltioille.
            Tehty Brysselissä 3 päivänä huhtikuuta 2020.
            
               
                  Komission puolesta
               
               Virginijus SINKEVIČIUS
               
                  Komission jäsen
               
            
         
         
            (1)  EUVL L 27, 30.1.2010, s. 1.
         
            (2)  Komission päätös 2014/312/EU, anettu 28 päivänä toukokuuta 2014, ekologisista arviointiperusteista EU-ympäristömerkin myöntämiseksi sisä- ja ulkomaaleille ja -lakoille (EUVL L 164, 3.6.2014, s. 45).
         
            (3)  Komission päätös 2010/72/EU, annettu 8 päivänä helmikuuta 2010, tiettyjen aineiden jättämisestä pois biosidituotteiden markkinoille saattamisesta annetun Euroopan parlamentin ja neuvoston direktiivin 98/8/EY liitteistä I, I A tai I B (EUVL L 36, 9.2.2010, s. 36).
         
            (4)  Komission asetus (EU) 2018/1480, annettu 4 päivänä lokakuuta 2018, aineiden ja seosten luokituksesta, merkinnöistä ja pakkaamisesta annetun Euroopan parlamentin ja neuvoston asetuksen (EY) N:o 1272/2008 muuttamisesta sen mukauttamiseksi tekniikan ja tieteen kehitykseen ja komission asetuksen (EU) 2017/776 oikaisemisesta (EUVL L 251, 5.10.2018, s. 1).